laion/Wikipedia-Exotic huggingface dataset:
কুইডিচ থ্রু দি এজেস

হ্যারি পটার জগতের কুইডিচ সম্পর্কে ব্রিটিশ লেখিকা জে. কে. রাউলিং রচিত একটি বই হল কুইডিচ থ্রু দি এজেস। ২০০১ সালে তিনি কেনিলওয়ার্থি হুইস্প ছদ্মনামে বইটি লিখেন। আপাতঃদৃষ্টিতে এটি হ্যারি পটার সিরিজের কয়েকটি বইয়ে উল্লেখিত হগওয়ার্টস লাইব্রেরির কুইডিচ থ্রু দি এজেস নামক সত্যিকার একটি বইয়ের কপি। বইটি থেকে প্রাপ্ত অর্থ কমিক রিলিফ নামক দাতব্য সংস্থায় দান করা হয়। প্রতিটি বইয়ের ধার্যকৃত মূল্যের ৮০% এরও বেশি বিশ্বের বিভিন্ন স্থানের দরিদ্র শিশুদের কাছে সরাসরি পৌঁছে যায়। কমিক রিলিফের ভাষ্যমতে কুইডিচ থ্রু দি এজেস এবং ফ্যান্টাস্টিক বিস্টস অ্যান্ড হোয়্যার টু ফাইন্ড দেম বই দু’টি প্রায় ১৭ মিলিয়ন ব্রিটিশ পাউন্ড সংগ্রহ করেছে। ২০০১ সালে রাউলিং কুইডিচ থ্রু দি এজেস ও ফ্যান্টাস্টিক বিস্টস অ্যান্ড হোয়্যার টু ফাইন্ড দেম নামে হ্যারি পটার সিরিজের দু’টি সহায়ক বই লিখেন। বই দু’টির স্বত্ব হতে প্রাপ্ত সমুদয় অর্থ লাইভ এইডের শাখা ও ব্রিটিশ দাতব্য সংস্থা কমিক রিলিফের কাছে যায়। ২০০৮ সালের জুলাই মাস পর্যন্ত বই দু’টি মিলিতভাবে কমিক রিলিফের জন্য ৩০ মিলিয়ন ইউএস ডলারেরও বেশি আয় করে। তখন থেকেই হার্ডকভারেও বইটি ছাপা হয়। ভূমিকা অধ্যায় ১: দ্য ইভোল্যুশন অফ দ্য ফ্লাইং ব্রুমস্টিক অধ্যায় ২: এনশেন্ট ব্রুম গেমস অধ্যায় ৩: দ্য গেইম ফ্রম কুয়েরডিচ মার্শ অধ্যায় ৪: দ্য অ্যারাইভাল অফ দ্য গোল্ডেন স্নিচ অধ্যায় ৫: অ্যান্টি-মাগল প্রিকশান্স অধ্যায় ৬: চেইঞ্জেস ইন কুইডিচ সিন্স দ্য ফোরটিন্থ সেঞ্চুরি অধ্যায় ৭: কুইডিচ টিমস অফ ব্রিটেন অ্যান্ড আয়ারল্যান্ড অধ্যায় ৮: দ্য স্প্রেড অফ কুইডিচ ওয়ার্ল্ডওয়াইড অধ্যায় ৯: দ্য ডেভেলপমেন্ট অফ দ্য রেসিং ব্রুম অধ্যায় ১০: কুইডিচ টুডে হ্যারি পটারের কাল্পনিক জগতে কুইডিচ থ্রু দি এজেস কেনিলওয়ার্থি হুইস্প নামক একজন বিখ্যাত কুইডিচ বিশেষজ্ঞের লেখা একটি বই। কাল্পনিক ও বাস্তব উভয় জগতেই বইটি খেলাটির ইতিহাস ও জটিলতা সম্পর্কে একটি সুনির্দিষ্ট হ্যান্ডবুক হিসেবেই পরিচিত। অসংখ্য ব্রিটিশ কুইডিচ দলের তালিকাও এতে রয়েছে। হ্যারি পটার অ্যান্ড দ্য ফিলোসফার্স স্টোনে সেভেরাস স্নেইপ হ্যারিকে স্কুলের বাইরে এই বইটি হাতে ধরে ফেলেন, এবং লাইব্রেরির বই স্কুলের বাইরে নিয়ে আসা যায় না এরূপ নিয়ম জারি করে বইটি বাজেয়াপ্ত করেন। হ্যারি পটারের জগতে কেনিলওয়ার্থি হুইস্প হল নটিংহ্যামশায়ার নিবাসী কুইডিচ বিশেষজ্ঞ এক গোঁড়া ব্যক্তি যে খেলাটি সম্পর্কে অনেক বই লিখেছে। নিজের সময়কে সে "“উইগটাউন ওয়ান্ডারার-রা এ সপ্তাহে যেখানেই খেলছে"-তা অনুসারে ভাগ করে নেয়। তার শখের মধ্যে রয়েছে ব্যাকগ্যামন, নিরামিষ রান্না ও প্রাচীন ঝাড়ুলাঠি সংগ্রহ করা। হুইস্পের মতে, ফায়ারবোল্টই সবচেয়ে ভালো ঝাড়ুলাঠি। "Transcript of JK Rowling's Chat for Comic Relief"। ১৬ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৯।  "JKR/WB vs. RDR Books Transcript, Day One"। ২১ মে ২০০৮ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৯।  হ্যারি পটার প্রবেশদ্বার Interview with J. K. Rowling about her book Quidditch Through the Ages টেমপ্লেট:জে. কে. রাউলিং
জেরেমি আলিয়াদিয়ের

জেরেমি আলিয়াদিয়ের (ফরাসি: Jérémie Aliadière) (জন্ম ৩০শে মার্চ, ১৯৮৩, রঁবুইয়ে, ফ্রান্স) একজন ফরাসি ফুটবলার। তিনি বর্তমানে ইংলিশ প্রিমিয়ার লিগের মিড্‌ল্‌সব্রো দলে খেলে থাকেন।
চুনতি সরকারি মহিলা কলেজ

চুনতি সরকারি মহিলা কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার লোহাগাড়া উপজেলার চুনতি ইউনিয়নে অবস্থিত। এটি ১৯৮৯ সালে প্রতিষ্ঠিত হয়। ২০১৭ সালের ২০ এপ্রিল এ কলেজকে সরকারিকরণ করা হয়। প্রতিষ্ঠানের অধ্যক্ষ জনাব মুহাম্মদ আবু নঈম আজাদ। এটি একটি স্নাতক পর্যায়ের শিক্ষাপ্রতিষ্ঠান এবং এটি একটি বালিকা মহাবিদ্যালয়। এটি জাতীয় বিশ্ববিদ্যালয়ের অন্তর্ভুক্ত। বর্তমানে স্নাতক (পাস) কোর্স চালু রয়েছে। লোহাগাড়া উপজেলার শিক্ষাপ্রতিষ্ঠানের তালিকা "লোহাগাড়া উপজেলা"। lohagara.chittagong.gov.bd। সংগ্রহের তারিখ ২০২০-০৭-৩০। [স্থায়ীভাবে অকার্যকর সংযোগ] "সরকারীকরণে চূড়ান্ত চুনতি মহিলা ডিগ্রী কলেজসহ ২৮৫ কলেজ"। সংগ্রহের তারিখ ২০২০-০৭-৩০।
আলহাজ্ব মোস্তাফিজুর রহমান কলেজ

আলহাজ্ব মোস্তাফিজুর রহমান কলেজ বাংলাদেশের চট্টগ্রাম জেলার লোহাগাড়া উপজেলার একটি শিক্ষাপ্রতিষ্ঠান। কলেজের প্রতিষ্ঠাতাকালীন শিক্ষক অধ্যাপক মোহাম্মদ ইলিয়াছ তাঁর লিখিত আলোকিত ব্যাক্তিত্ব আলহাজ্ব মোস্তাফিজুর রহমান গ্রন্থে লিখেছেন কলেজের প্রতিষ্ঠাতা আলহাজ্ব মোস্তাফিজুর রহমান সওদাগর ও তার স্ত্রী মোস্তফা বেগমের নামানুসারে আলহাজ্ব মোস্তফিজুর রহমান কলেজ নামকরণ হয়েছে। প্রতিষ্ঠানটি চট্টগ্রাম জেলার লোহাগাড়া উপজেলার লোহাগাড়া ইউনিয়নে অবস্থিত।১৯৯৫ সালে প্রায় তিন একর জায়গার উপর প্রতিষ্ঠিত হয় আলহাজ্ব মোস্তাফিজুর রহমান কলেজ। চট্টগ্রাম-কক্সবাজার মহাসড়কের পাশে উপজেলার প্রাণকেন্দ্রে বরেণ্য শিল্পপতি ও শিক্ষানুরাগী  আলহাজ্ব মোস্তাফিজুর রহমান সওদাগর কলেজটি প্রতিষ্ঠা করেন। এটি ১৯৯৫ সালে প্রতিষ্ঠিত হয়। মোস্তফা গ্রুপ অব ইন্ডাস্ট্রিজ লিমিটেড এর স্বত্তাধিকারী আলহাজ্ব মোস্তফিজুর রহমান সওদাগরের একক অর্থায়নে এবং মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম এর পূর্বানুমতিক্রমে কলেজটি প্রতিষ্ঠা লাভ করে।আলহাজ্ব মোস্তাফিজুর রহমান কলেজ বাংলাদেশের চট্টগ্রাম জেলার লোহাগাড়া উপজেলার একটি শিক্ষাপ্রতিষ্ঠান। কলেজের প্রতিষ্ঠাতাকালীন শিক্ষক অধ্যাপক মোহাম্মদ ইলিয়াছ তাঁর লিখিত আলোকিত ব্যাক্তিত্ব আলহাজ্ব মোস্তাফিজুর রহমান গ্রন্থে লিখেছেন কলেজের প্রতিষ্ঠাতা আলহাজ্ব মোস্তাফিজুর রহমান সওদাগর ও তার স্ত্রী মোস্তফা বেগমের নামানুসারে আলহাজ্ব মোস্তফিজুর রহমান কলেজ নামকরণ হয়েছে। প্রতিষ্ঠাতাকালীন অধ্যক্ষ দিদারুল অালম। এছাড়া আরও ২৫ জন অভিজ্ঞ শিক্ষকমণ্ডলী এ প্রতিষ্ঠানে পাঠদান করেন।প্রতি্ষ্ঠাকালীন শিক্ষকরা হলেন মাঈন উদ্দিন আহমদ, শোভন কৃঞ্চ চৌধুরী, জহির উদ্দিন, সেতার উদ্দিন আহমেদ, প্রদীপ কুমার নাথ, মোহাম্মদ ইলিয়াছ, আহমদ কবির, মো: সালাহ উদ্দিন ও মো: অাহছানুল্লাহ এটি একটি স্নাতক পর্যায়ের শিক্ষাপ্রতিষ্ঠান এবং এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভুক্ত। বর্তমানে স্নাতক (পাস) কোর্সের পাশাপাশি এ কলেজে অনার্স কোর্সও চালু রয়েছে। লোহাগাড়া উপজেলার শিক্ষা প্রতিষ্ঠানের তালিকা "লোহাগাড়া উপজেলা"। www.lohagara.chittagong.gov.bd। সংগ্রহের তারিখ ২০২২-০৫-২২। [স্থায়ীভাবে অকার্যকর সংযোগ] ২। আলোকিত ব্যাক্তিত্ব আলহাজ্ব মোস্তফিজুর রহমান-লেখক অধ্যাপক মোহাম্মদ ইলিয়াছ ৩। লোহাগাড়ার ইতিহাস ও ঐতিহ্য- লেখক অধ্যাপক মোহাম্মদ ইলিয়াছ
বার আউলিয়া ডিগ্রি কলেজ

বার আউলিয়া ডিগ্রী কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার লোহাগাড়া উপজেলার আমিরাবাদ ইউনিয়নে অবস্থিত। এটি ১৯৮০ সালে প্রতিষ্ঠিত হয়। আলহাজ্ব মোহাম্মদ আমানে আলম এটি প্রতিষ্ঠা করেন। এটি একটি স্নাতক পর্যায়ের শিক্ষাপ্রতিষ্ঠান এবং এ প্রতিষ্ঠানে সহ-শিক্ষা ব্যবস্থা রয়েছে। লোহাগাড়া উপজেলার শিক্ষাপ্রতিষ্ঠানের তালিকা "বার আউলিয়া ডিগ্রি কলেজে ছাত্রলীগ-শিবির সংঘর্ষ: আটক ৭"। banglanews24.com। সংগ্রহের তারিখ ২০২০-০৭-৩০।  "সংরক্ষণাগারভুক্ত অনুলিপি"। ১ জুন ২০১৮ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৭।  "লোহাগাড়ায় বার আউলিয়া কলেজের নতুন ভবন উদ্বোধন"। প্রথম আলো। সংগ্রহের তারিখ ২০২০-০৭-৩০।
শান্তা রংগস্বামী

শান্তা রংগস্বামী (তামিল: சாந்தா ரங்கசுவாமி; জন্ম ১ জানুয়ারী ১৯৫৪, মাদ্রাজ) একজন ভারতীয় প্রাক্তন মহিলা ক্রিকেটার। উনি ভারতের হয়ে ১৯৭৬ থেকে ১৯৯১ পর্যন্ত ১৬টি টেস্ট খেলেছেন, যার মধ্যে ১২টিতে উনি অধিনায়কত্ব করেন। শান্তার নেতৃত্বে ভারত নভেম্বর ১৯৭৮ এ পাটনার মঈন-উল-হক স্টেডিয়ামে ওয়েস্ট ইন্ডিজের বিরুদ্ধে প্রথম টেস্ট জয় লাভ করে। উনি ১৯৮১ - ১৯৮৬ এর মধ্যে ১৯টি একদিনের আন্তর্জাতিকেও খেলেন, যার মধ্যে ১৬টিতে উনি অধিনায়কত্ব করেন। ডান হাতি ব্যাট হিসেবে উনি ১৬টি টেস্ট ম্যাচে ৩২.৬ গড় সমেত ৭৫০ রান করেন। ওনার একটি শতরানও (১০৮) আছে নিউজিল্যান্ড এর বিরুদ্ধে ৮ই জানুয়ারী ১৯৭৭-এ ডুনেডিনের ক্যারিসব্রুক স্টেডিয়ামে, যা কোনো ভারতীয় মহিলার করা প্রথম শতরান। "One more game, and it can change India's fortunes: Mithali Raj"। ২৮ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৭।  "The history of Indian women's cricket"।  "1978 Patna scorecard"।  "Only test: New Zealand Women vs. Indian Women at Dunedin, 8-11 Jan 1977"। Crincinfo.com। সংগ্রহের তারিখ ২০০৯-০১-০৯।
ভারতীয় বিজ্ঞান একাডেমী

১৯৩৪ সালের ২৪ এপ্রিল তারিখে স্যার সি ভি রমন ভারতীয় বিজ্ঞান একাডেমী প্রতিষ্ঠা করেন। সেই বছররে ৩১ জুলাই তারিখে ৬৫ জন সদস্যের সাথে প্রতিষ্ঠানটির শুভারম্ভ করা হয়। সেইদিনই অনুষ্ঠিত হওয়া একটি সভায় স্যার সি ভি রমনকে প্রতিষ্ঠানটির সভাপতিরূপে নির্বাচিত করে সংবিধানটি রচনা করা হয়। প্রতিষ্ঠানটির মূল উদ্দেশ্য প্রায়োগিক ও বিশুদ্ধ বিজ্ঞানের প্রগতি বিজ্ঞানের বিভিন্ন শাখার গবেষণায় উৎসাহ প্রদান ভারতের বৈজ্ঞানিক গবেষণাকে বিশ্বের দরবারে নিয়ে যাওয়া বিভিন্ন প্রতিষ্ঠানগুলিতে হওয়া গবেষণার খবর মানুষের সামনে নিয়ে যাওয়া বিজ্ঞান একাডেমীতে জমা দেয়া বিভিন্ন গবেষণা পত্রের উপর আলোচনা বিজ্ঞান সম্পর্কীয় কাজকর্মে সরকারকে পরামর্শ প্রদান ১৯৭২ সাল থেকে ভারত সরকার স্যার সি ভি রমনের স্মৃতি সজীব করে রাখতে বিশিষ্ট বিজ্ঞানীদের ছয় সপ্তাহ থেকে ছয় মাসের এক সময়ের জন্য এই সম্মান প্রদান করে। একাডেমী সমগ্র ভারতের নির্বাচিত শিক্ষকের জন্য দু'সপ্তাহ ব্যাপী এক বিশেষ অনুষ্ঠানের আয়োজন করে। তাছাড়া, নির্বাচিত ছাত্র-ছাত্রী তথা শিক্ষকদের জন্য ফেলোশিপ প্রদানের এক কার্যক্রমও প্রতি বছর অনুষ্ঠিত হয়। কিছু নির্দিষ্ট বিষয়ের উপর বিদ্যালয় ও বিশ্ববিদ্যালয়ে বক্তৃতা অনুষ্ঠানও হয়। D. P. Burma; Maharani Chakravorty (২০১১)। From Physiology and Chemistry to Biochemistry। Pearson Education India। পৃষ্ঠা 169–। আইএসবিএন 978-81-317-3220-5। সংগ্রহের তারিখ ১৪ জুন ২০১৩।
রমন গবেষণা প্রতিষ্ঠান

১৯৪৮ সালে ব্যাঙ্গালোরে রমণ গবেষণা প্রতিষ্ঠান স্থাপিত হয়। বৈজ্ঞানিক গবেষণার অর্থে প্রতিষ্ঠা হওয়া এই প্রতিষ্ঠানটি প্রথমে স্যার সি ভি রমন নিজেই রক্ষণাবেক্ষণ করতেন, তবে বর্তমানে এটি ভারত সরকারের অধীস্থিত। মূল গবেষণার বিষয়সমূহ – জ্যোতির্বিজ্ঞান ও জ্যোতির্পদার্থবিজ্ঞান তাত্ত্বিক পদার্থ বিজ্ঞান পদার্থ ও Matter Physics কোমল পদার্থ স্যার সি ভি রমন ভারতীয় বিজ্ঞান একাডেমী নামক এক প্রতিষ্ঠান খোলার উদ্দেশ্যে সেইসময় মাইশোরের মহারাজার কাছে প্রতিষ্ঠানটির কার্যালয়াদি নির্মাণের জন্য সহায়তা প্রার্থনা করেন। মহারাজা তার অনুরোধ গ্রহণ করে ব্যাঙ্গালোর-এ অল্প জমি প্রদান করেন, যদিও সেই জমিতে ১৯৪১ সাল পর্যন্ত কোনও কাজ হয়নি। বহুদিন কাজ না হওয়ার জন্য সরকার জমিটুকু পুনরায় ফিরিয়ে নেওয়ার ব্যবস্থা করলে ১৯৪১ সালে রমন ভারতীয় বিজ্ঞান একাডেমীর একটি জরুরী সভা করেন এবং তারপর সেই জমিটুকুতে ভিত্তিপ্রস্তর স্থাপন করা হয়। স্যার রমন ভারতীয় বিজ্ঞান একাডেমীর সভাপতি ছিলেন। কিন্তু তারপরও ১৯৪৮ সাল পর্যন্ত জমিটুকুতে কোনও কাজ হয়নি। তিনি ভারতীয় বিজ্ঞান প্রতিষ্ঠানর পদার্থ বিজ্ঞান বিভাগের প্রধান থাকার সময়ে এই কাজটি সম্পূর্ণ করার কথা চিন্তা করেছিলেন যদিও তা হয়ে ওঠেনি। তার অবসরের পর ১৯৪৮ সালে ভারতীয় বিজ্ঞান একাডেমীর ছত্রছায়াতে রমন গবেষণা প্রতিষ্ঠান গড়ে উঠে। দুটি প্রতিষ্ঠানেরই প্রধান হিসেবে তাকে কাজ করতে হয়েছিল এবং তার মৃত্যুর পূর্ব পর্যন্ত রমন গবেষণা প্রতিষ্ঠান তার ব্যক্তিগত গবেষণা প্রতিষ্ঠানের মতো হয়ে উঠেছিল। ১৯৭১ সালে প্রতিষ্ঠানটি ভারত সরকারের বিজ্ঞান ও প্রযুক্তিবিদ্যা বিভাগ থেকে অনুদান লাভ করতে আরম্ভ করে। স্যার সি ভি রমনের দ্বারা সংগৃহীত যথেষ্ট পরিমাণ পদার্থ, খনিজ লবণ, শিলার নমুনা এই প্রতিষ্ঠানটির সংগ্রহে রাখা হয়েছে। সি ভি রমনের সময়কালে বহু নামকরা বিজ্ঞানী প্রতিষ্ঠানটিতে এসেছিলেন, যার মধ্যে জে ডি বার্ণেল, ই সি বালার্ড, পি এম এস ব্লেকেট, সি জি ডারউইন, পি এ এম ডিরাক, জি গেমৌ অন্যতম।
নাজির আহমেদ কলেজ

নাজির আহমেদ ডিগ্রি কলেজ হচ্ছে খুলনা বিভাগে মাগুরা জেলার বেরইল ইউনিয়নে অবস্থিত একটি বেসরকারি কলেজ। এটি ১৯৮৭ সালে আতিয়ার রহমান নান্নু মিয়া প্রতিষ্ঠিত করেন। "নাজির আহমেদ ডিগ্রী মহাবিদ্যালয়"। বাংলাদেশ তথ্য বাতায়ন। সংগ্রহের তারিখ ৪ অক্টোবর ২০১৭। [স্থায়ীভাবে অকার্যকর সংযোগ]
টম সয়্যার, ডিটেকটিভ

১৮৯৬ সালে মার্ক টোয়েইনের লেখা একটি উপন্যাস হল টম সয়্যার, ডিটেকটিভ। এটি দ্য অ্যাডভেঞ্চারস অফ টম সয়্যার (১৮৭৬), অ্যাডভেঞ্চারস অফ হাকলবেরি ফিন (১৮৮৪) ও টম সয়্যার অ্যাব্রড (১৮৯৪) বইগুলোর পরবর্তী খন্ড। কিছুটা হাস্যরসাত্মক ভঙ্গিতে লেখা তৎকালীন অসম্ভব জনপ্রিয় এই গোয়েন্দা উপন্যাসে টম সয়্যার একটি রহস্যময় খুনের সমাধান করার চেষ্টা করে। অ্যাডভেঞ্চারস অফ হাকলবেরি ফিন এর মত এ কাহিনীটিও হাক ফিনের কণ্ঠে বর্ণিত হয়। ১৯৩৮ সালে লুই কিং এর পরিচালনায় উপন্যাসটিকে চলচ্চিত্রে রূপান্তরিত করা হয়। এতে বিলি কুক টম চরিত্রে এবং ডোনাল্ড ও'কনর হাকলবেরি ফিন চরিত্রে অভিনয় করেন। উপন্যাসটি প্রকাশিত হওয়ার তিন বছর পর দ্য লিগ অফ এক্সট্রাঅর্ডিনারি জেন্টলমেন নামক চলচ্চিত্রে অনুরূপ একটি চরিত্রে টম সয়্যারের আবির্ভাব ঘটে। এই চলচ্চিত্রে টম ইউনাইটেড স্টেটস সিক্রেট সার্ভিসের জন্য কাজ করে। পরবর্তীতে চলচ্চিত্রটিকে উপন্যাসে রূপান্তরিত করা হয় যাতে সয়্যার উল্লেখ করে সে একবার গোয়েন্দা হিসাবে কাজ করেছিল। ১৯০৯ সালে মানেডস ম্যাগাজিনের একটি প্রবন্ধে ড্যানিশ স্কুল শিক্ষক ভালদেমার থোরেসেন দাবি করেন যে বইটির মূল রূপরেখা স্টিন ব্লিচারের গল্প দ্য ভিকার অফ ওয়েলবি থেকে নেয়া হয়েছে। ব্লিচারের বইটি জার্মান ভাষায় অনূদিত হলেও ইংরেজিতে হয়নি। টোয়েইনের সহকারী মি. থোরেসেনকে এই মর্মে একটি চিঠি লিখেন, "মি. ক্লিমেন্স ড্যানিশ জানেন না এবং জার্মান ভাষা দক্ষভাবে পড়তে পারেন না। আপনার উল্লেখিত বইটি অথবা তার কোন অনুবাদ বা রূপান্তর সংস্করণ তিনি পড়েননি। 'টম সয়্যার, ডিটেকটিভ' মি. ক্লিমেন্সের মৌলিক রচনা, যিনি সজ্ঞানে কখনো কারও লেখা নকল করেননি।" বইয়ের ভূমিকায় একটি অনুচ্ছেদে টোয়েইন উল্লেখ করেন-যদি এই কাহিনীটি কোন গল্প থেকেই নেয়া হয়ে থাকে, তবে প্রকৃতপক্ষে এটি একটি বাস্তব গল্প থেকে নেয়া হয়েছে। "এই গল্পের ঘটনাগুলো বিচিত্র হলেও কাল্পনিক নয়, বরং সত্য। এমনকি অভিযুক্তের প্রকাশ্য স্বীকারোক্তিটিও আসল। আমি একটি পুরনো সুইডিশ অপরাধের শুনানি থেকে এটি নিয়েছি। ঘটনার চরিত্রগুলোকে পরিবর্তন করে এর দৃশ্যপটকে আমেরিকায় স্থানান্তর করেছি। কিছু বিশদ বর্ণনাও এতে যোগ করেছি, যদিও তাদের মধ্যে অল্পসংখকই গুরুত্বপূর্ণ।" মার্ক টোয়েইনের গ্রন্থবিবরণী "Was 'Tom Sawyer' Danish Or American?; Why Mark Twain Is Charged with 'Borrowing' from Steen Blicher's Story of 'The Vicar of Weilby.'", by Henry S. Leach, New York Times Sunday Magazine, February 6, 1910, p7 ""Tom Sawyer, Detective""। ৫ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৭।  গুটেনবের্গ প্রকল্পে Tom Sawyer, Detective Tom Sawyer Abroad / Tom Sawyer, Detective, ইউনিভার্সিটি অফ ক্যালিফোর্নিয়া প্রেস, ২০০৪. Full Text of Tom Sawyer, Detective online at Mark Twain Classics Tom Sawyer, Detective লিব্রিভক্সে পাবলিক ডোমেইন অডিওবই (ইংরেজি) ইন্টারনেট মুভি ডেটাবেজে Tom Sawyer, Detective (ইংরেজি) টেমপ্লেট:টোয়েইন টেমপ্লেট:দ্য অ্যাডভেঞ্চারস অফ টম সয়্যার টেমপ্লেট:১৮৯০-এর রহস্যোপন্যাস-stub
সবরমতি ম্যারাথন

সবরমতি ম্যারাথন একটি বার্ষিক ম্যারাথন দৌড় প্রতিযোগিতা। এটি ২০১০ সালে প্রতিষ্ঠিত হয়। এটি প্রতি বছর জানুয়ারী-ফেব্রুয়ারি মাসে অনুষ্ঠিত হয়।এই দৌড় প্রতিযোগিতায় বিশাল সংখ্যক স্থানীয় এবং পাশাপাশি কিছু বিদেশী অংশগ্রহণকারী অংশ নেয়। এটি আহমেদাবাদ ডিসটেন্স রানার্সের সহায়তায় আহমেদাবাদ মিউনিসিপাল কর্পোরেশন দ্বারা সংগঠিত হয়। সবরমতি ম্যারাথন এর পাঁচটি শ্রেণী রয়েছে: পূর্ণাঙ্গ ম্যারাথন, অর্ধ ম্যারাথন, ৭ কিমি স্বপ্নের রান, ৫ কেজি চলাফেরায় এবং ৫ কেজি হুইলচেয়ার রান। ২০১১ সালে, ৭৩ জন বিদেশী সহ ৮ হাজারেরও বেশি লোক অংশ নেয়। ৬ জানুয়ারী ২০১৩ তারিখে অনুষ্ঠিত ৩ য় সংস্করণে, বিদেশী ক্রীড়াবিদ সহ ১৫,৬৮৯ রানার্স অংশগ্রহণ করেন। ৫২৮ পূর্ণ ম্যারাথন, ১৯৩৪ হাফ ম্যারাথনে এবং ১৩,১৫৭ জন ৭ কিমি স্বপ্নের ম্যারথনে অংশগ্রহণ করে। ৫৩ জন দৃশ্যত প্রতিবন্ধি ব্যক্তিদের জন্য ৫ কিলোমিটারে ম্যারনে অংশগ্রহণ করেন এবং ৫ কিলোমিটার হুইলচেয়ার চালানোর সময় ১ জন অংশগ্রহণ করেন। ২৭ শে জানুয়ারী ২০১৩ তারিখে সাইক্লথনও আয়োজন করা হয়েছিল। ম্যারাথনের চতুর্থ সংস্করণটি ৫ জানুয়ারি এবং ১৯ জানুয়ারী ২০১৪ তারিখে সাইকলথন আয়োজন করা হয়েছিল। প্রায় ১৭,০০০ মানুষ ম্যারাথনে অংশগ্রহণ করেছিল। ১৫ ই ফেব্রুয়ারি ২০১৫ অনুষ্ঠিত এই অনুষ্ঠানের পঞ্চম সংস্করণে প্রায় ৭,০০০ মানুষ অংশ নেয়। তথ্য:       Course record কলকাতা ম্যারাথন "Marathon to be an annual affair now"। The Indian Express। ২৭ ডিসেম্বর ২০১০। সংগ্রহের তারিখ ১০ অক্টোবর ২০১২।  News, TNN (২৩ ডিসেম্বর ২০১১)। "8,000 register for Sabarmati marathon"। The Times of India। ১ মে ২০১৩ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১২।  "Sabarmati Marathon Official Website"। www.sabarmatimarathon.net। ১৮ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১২।  "Sabarmati Marathon 2011 today"। The Indian Express। ২৫ ডিসেম্বর ২০১১। সংগ্রহের তারিখ ১০ অক্টোবর ২০১২। [স্থায়ীভাবে অকার্যকর সংযোগ] "Sabarmati Marathon Official Website-Race Categories"। www.sabarmatimarathon.net। ৮ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১২।  "15,689 runners for Sabarmati Marathon"। Moneycontrol.com-wire news। PTI। ৫ জানুয়ারি ২০১৩। সংগ্রহের তারিখ ৭ জানুয়ারি ২০১৩।  "Kenyans win Sabarmati Marathon"। Deccan Chronicles। ২০১৪-০১-০৫। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৪।  DeshGujarat (১৩ ফেব্রুয়ারি ২০১৫)। "Reliance Sabarmati Marathon Amdavad 2015 this Sunday"। DeshGujarat। সংগ্রহের তারিখ ২ আগস্ট ২০১৫।  DeshGujarat (১৫ ফেব্রুয়ারি ২০১৫)। "Reliance Sabarmati Amdavad Marathon held"। DeshGujarat। সংগ্রহের তারিখ ২ আগস্ট ২০১৫।  Mehul Jani, Ruturaj Jadav (২৭ ডিসেম্বর ২০১০)। "Participants run in middle of traffic!"। Ahmedabad Mirror। ৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১২।  Press Trust of India (২৬ ডিসেম্বর ২০১১)। "Kenyan Rotich, Ethiopian Megersa win Sabarmati Marathon 2011"। NDTV। ৩ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১২।  "Sabarmati Marathon 2013: Ahmedabad gives cold a run"। Daily News and Analysis। ৭ জানুয়ারি ২০১৩। সংগ্রহের তারিখ ৭ জানুয়ারি ২০১৩।
উসমান দেম্বেলে

উসমান দেম্বেলে (জন্মঃ ১৫ মে ১৯৯৭) একজন ফরাসি পেশাদার ফুটবলার যিনি ফ্রান্সের লিগ ১-এর দল প্যারিস সেন্ট-জার্মেই এবং ফ্রান্স জাতীয় দল এর হয়ে উইঙ্গার হিসেবে খেলেন। দেম্বেলের ফুটবলে হাতেখড়ি হয় মাদেলিন এভর এবং এভর প্রশিক্ষনকেন্দ্রে। ২০১০ সালে তিনি ফরাসি ক্লাব রেনের প্রশিক্ষনকেন্দ্রে ভর্তি হন। ২০১৪ সালে রেনে টু এর হয়ে তার পেশাদার ফুটবলার জীবন শুরু হয়। ২০১৫ সালে তিনি রেনে মূল দলে জায়গা পান। ২০১৬ সালে দেম্বেলে জার্মান ক্লাব বরুসিয়া ডর্টমুন্ড এ যোগ দেন। ২০১৭ সালে প্রাথমিক ১০ কোটি ৫০ লক্ষ ইউরো মূল্যে তিনি বার্সেলোনায় যোগ দেন। ২০২৩ সালের গ্রীষ্মে ৫ কোটি ৪ লক্ষ ইউরোর বিনিময়ে প্যারিস সেন্ট-জার্মেই দেম্বেলেকে কিনে নেয়। দেম্বেলে ফ্রান্সের বয়সভিত্তিক দলে মোট ২০ ম্যাচে ৫ গোল করেছেন। ২০১৬ সালের ১ সেপ্টেম্বর ইতালির বিপক্ষে ফ্রান্স জাতীয় দল এর হয়ে তার অভিষেক হয়। ১৩ জুন ২০১৭ দেম্বেলে ইংল্যান্ড এর বিপক্ষে ফ্রান্সের হয়ে তার প্রথম গোল করেন। তিনি ২০১৮ ফিফা বিশ্বকাপ জয়ী ও ২০২২ ফিফা বিশ্বকাপ রানার-আপ ফ্রান্স জাতীয় দলের সদস্য ছিলেন। ৪ জুন ২০২৩ পর্যন্ত হালনাগাদকৃত। ১৯ জুন ২০২৩ পর্যন্ত হালনাগাদকৃত। বরুসিয়া ডর্টমুন্ড ডিএফবি পোকাল: ২০১৬-১৭ বার্সেলোনা লা লিগা: ২০১৭–১৮, ২০১৮–১৯, ২০২২–২৩ কোপা দেল রেই: ২০১৭–১৮, ২০২০–২১ স্পেনীয় সুপার কাপ: ২০১৮, ২০২২–২৩ ফ্রান্স ফিফা বিশ্বকাপ: ২০১৮, রানার-আপ: ২০২২ ইউএনএফপি লিগ ওয়ান বর্ষসেরা যুব খেলোয়াড়: ২০১৫–১৬ উয়েফা চ্যাম্পিয়নস লিগ ব্রেকথ্রু একাদশ: ২০১৬ ইউএনএফপি মাস সেরা খেলোয়াড়: মার্চ ২০১৬ বুন্দেসলিগা রুকি অফ দ্য সিজন: ২০১৬–১৭ বুন্দেসলিগা বর্ষসেরা দল: ২০১৬–১৭ ম্যাচসেরা খেলোয়াড়: ২০১৭ ডিএফবি পোকাল ফাইনাল লেজিওঁ দনর: ২০১৮ সকারবেসে উসমান দেম্বেলে (ইংরেজি) "France – O. Dembèlé"। Soccerway। সংগ্রহের তারিখ ১৫ মার্চ ২০১৮।  "Ousmane Dembele sinks Bayern Munich as Borussia Dortmund seal dramatic cup win"। eurosport.com। সংগ্রহের তারিখ ১২ মে ২০১৮।  "Ousmane Dembélé"। FCBarcelona.com। FC Barcelona। সংগ্রহের তারিখ ২১ এপ্রিল ২০১৮।  McNulty, Phil (১৫ জুলাই ২০১৮)। "France 4–2 Croatia"। BBC। সংগ্রহের তারিখ ১৫ জুলাই ২০১৮।
সিম্ফনি

সিম্ফনি (Symphony) একটি পশ্চিমা শাস্ত্রীয় সঙ্গীতের একটি রূপ। বিভিন্ন বাদ্যযন্ত্রের সম্মীলনে গঠিত এই ঘরানার সঙ্গীত সাধারণত অর্কেস্ট্রা-এর মাধ্যমে বাজানোর জন্য লেখা হয়। এই শব্দের অর্থ একত্রে ধ্বনিত করা। অর্কেস্ট্রার জন্য রচিত সোনাটা বা যন্ত্রবাদনকে সিম্ফনি বলে। এই পরিভাষাটি গ্রেকো-রোমান সভ্যতা থেকে নানা অর্থে প্রচলিত হয়ে আসছে। বর্তমান সময়ে আমরা সিম্ফনি বলতে যা বুঝি, এই প্রচলনটি ১৮ শতক থেকে চালু হয়েছে। সিম্ফনি একাধিক বর্তন বা খেয়াল দ্বারা রচিত হয়ে থাকে। তবে, সাধারণত চারটি মুভমেন্ট বা পর্যায়ে রচিত হয়। সিম্ফনি রচনা করার সময় বাদ্যযন্ত্র হিসেবে তার-জাতীয় (বেহালা, ভায়োলা, চেলো এবং ডাবল-ব্রাস ইত্যদি), বাঁশি-জাতীয় (সেক্সোফোন, ট্রাম্পেট, বাঁশি, নিউট্রাল-হর্ন, অফিক্লেইড ইত্যদি), ঘাতবাদ্য-জাতীয় (বেস ড্রাম, স্নেয়ার ড্রাম, জাইলোফোন, টিম্পানি, চাইম-বেল, গং, টাম্ব্যুরিন ইত্যাদি) এবং মাঝে মাঝে কন্ঠ-ও ব্যবহৃত হয়। সিম্ফোনি বাজানোর জন্য ৩০ থেকে ১০০ জন সঙ্গীতজ্ঞের প্রয়োজন হয়। সিম্ফোনি শব্দটি মূলত গ্রিক সিম্ফোনিয়া থেকে এসেছে, যার অর্থ "সম্মিলিত ঐকতান" এবং সিম্ফোনোস (আক্ষরিকভাবে বুঝায়, সুরেলা) যার অর্থ "কণ্ঠস্বর বা বাদ্যযন্ত্রের সঙ্গীতের কন্সার্ট"। পূর্বে এই শব্দটি বহু অর্থে ব্যবহার করা হত, তবে পরবর্তীতে এই শব্দটি বিশেষ ধরনের সঙ্গীত বোঝাতেই ব্যবহার করা হয়। গ্রেকো রোমান সভ্যতায় সিম্ফোনির অর্থ একতা বোঝানো হত। মধ্যযুগীয় কালে, ইউরোপে সিম্ফোনিয়া মূলত একটি ল্যাটিন শব্দ ছিল যার মানে হল একাধিক বাদ্যযন্ত্রের সম্মিলিতভাবে সুরের মিলন। স্পেনের নিবাসী আর্চবিশপ ইসিদোরে দে সেভিয়্যি এই শব্দটি প্রথম ব্যবহার করেন যার অর্থ ছিল দ্বি-মস্তক বিশিষ্ট এক প্রকারের ঢোল। তবে, ১২ শতক থেকে ১৪ শতক পর্যন্ত, ফ্রান্সে সিম্ফোনিইয়া বলতে বোঝাত হার্ডি-গার্ডিকে। অন্যদিকে, মধ্যযুগীয় ইংল্যান্ডে সিম্ফোনি বলতে বোঝানো হত ডালকিমের নামক এক তার জাতীয় যন্ত্রকে। তাছাড়া, জার্মানরা স্পিনেট ও ভির্জিনালকে ১৬ শতক থেকে ১৮ শতক পর্যন্ত সিম্ফোনি বলে আখ্যায়িত করত। একত্রে শব্দায়ন বোঝাতে সিম্ফোনি প্রথম ব্যবহৃত হয় ১৭ শতকের দিকে। ইতালীয় সঙ্গীত রচয়িতা জোভানি গাব্রিয়েলির সিম্ফোনিয়া সেক্রাতে প্রথম পরিলক্ষিত হয়, যা ১৫৯৭ খ্রিষ্টাব্দে প্রকাশিত হয়। ১৭ শতকে, অধিকাংশ বারোক যুগ ধরে, সিম্ফোনি এবং সিম্ফোনিয়া শব্দগুলো বিশেষ ধরনের সঙ্গীর রচনাকে বোঝাত যা মূলত অপেরা, সনেট ও গণসংগীত উপস্থাপনে ব্যবহার করা হত। অপেরা সিম্ফনিয়া বা ইতালীয় মঞ্চ-সঙ্গীত-আবহতে ৩ ধরনের খেয়াল বিদ্যমান; দ্রুত, ধীর এবং নৃত্য-নিমিত্ত-দ্রুত। এই সকল ক্ষেত্রে সিম্ফোনি অগ্রদূত হিসেবে গন্য হত। সেই সময় সিম্ফোনি, স্থানভেদে ওভার্চার, সিম্ফোনি বা সিম্ফোনিয়ার নাম একই অর্থে ব্যবহার শুরু হয়। ১৭ শতক থেকে সিম্ফোনিতে বহু বাদ্যের সন্নিবেশ ঘটতে থাকে। তবে আধুনিক সিম্ফোনির মত, তৎকালীন সময়ে বিশেষ কোন বাদ্যের জন্য সুনির্দিষ্ট কোন ধরা-বাঁধা সুর রচনা ছিল না। এর মূল কারণ হল কোথাও এর সঙ্গীত-উপস্থাপন করা হলে সব ধরনের সঙ্গীতজ্ঞের প্রাপ্যতা অনুকূল ছিলনা। যেমন, ১৯ শতক থেকে ট্রাম্পেট জাতীয় বাদ্যের জন্য সুনির্দিষ্ট সুর সন্নিবেশ করা শুরু হয় যা ১৭ শতকে সম্ভব ছিলনা, ফলে তার পরিবর্তে সিঙ্গেল চেলো বা হার্পিকর্ড বাজানো হত। সময়ের সাথে সাথে সিম্ফোনি পরিবেশন করার বাজেট বাড়তে থাকলে, সঙ্গীত রচয়িতাগণ বাদ্যযন্ত্রের নানাবিধ ব্যবহার-ও বাড়াতে থাকলেন। "Symphony", Oxford English Dictionary (online version সংস্করণ) উদ্ধৃতি টেমপ্লেট ইংরেজি প্যারামিটার ব্যবহার করেছে (link) Brown 2001 Brown, Howard Mayer. 2001. "Symphonia". The New Grove Dictionary of Music and Musicians, second edition, edited by Stanley Sadie and John Tyrrell. London: Macmillan.
অ্যালিসন স্ট্রিটার

অ্যালিসন স্ট্রিটার এমবিই (জন্মঃ ১৯৬৪) একজন ব্রিটিশ দূরপাল্লার সাতারু। সবথেকে বেশিবার (৪৩ বার) ইংলিশ চ্যানেল সাঁতরে পার হবার বিশ্বরেকর্ড তার দখলে এবং সেজন্য তাকে “ইংলিশ চ্যানেলের রানি” (Queen of the English Channel) বলা হয়। তিনি এক বছরে সাতটি চ্যানেল পার হয়েছেন। ১৯৮৮ সালে ৮ ঘণ্টা ৪৮ মিনিটে ফ্রান্স থেকে ইংল্যান্ড সাঁতরে উনি মহিলাদের মধ্যে রেকর্ড স্থাপন করেন।
গ্রেট তিব্বত ম্যারাথন

গ্রেট তিব্বত ম্যারাথন একটি বার্ষিক ম্যারাথন যা উত্তর ভারতে তিব্বত প্লেটোর উপর অনুষ্ঠিত হয় - এছাড়াও ছোট তিব্বত হিসাবে পরিচিত । গ্রেট তিব্বতের ম্যারাথন আশ্চর্যজনক যে এটি বৌদ্ধ আধ্যাত্মিকতা ও সংস্কৃতির আশেপাশে ৩,৫০০ মিটার উচ্চতায় ঘটে। উচ্চ উচ্চতা অক্সিজেন স্তর অত্যন্ত কম করে তোলে এবং ফলে ম্যারাথন শারীরিকভাবে চ্যালেঞ্জিং করে তোলে। কিন্তু হিমালয় পর্বতমালায় অবস্থানটিও ম্যারাথনের সৌন্দর্যের অদ্ভুত মাত্রা যোগ করে। তিব্বতীয় বৌদ্ধধর্মের অবস্থান ও উপলব্দি যা সমগ্র রোমাঞ্চ বা সাহসিকতার বন্ধ করে দেয়। ম্যারাথন শুরু হবে দীর্ঘ বৌদ্ধ শিং এ, একটি প্রারম্ভিক পিস্তল থেকে ঐতিহ্যগত গুলি ছোড়ার দ্বারা এবং সব দৌড়বীরদের বৌদ্ধ সন্ন্যাসীদের দ্বারা আশীর্বাদ করা হয়, যারা পথ বরাবর সাহায্যকারী হিসাবে অবস্থান করে। গ্রেট তিব্বত ম্যারাথন ২০১৭, প্রতিযোগিতায় সারা বিশ্ব থেকে দৌড়বীরেরা অংশগ্রহণ করে। দৌড় প্রতিযোগিতার মধ্যে প্রতিদ্বন্দ্বিতা ছিল: ম্যারাথন, অর্ধ ম্যারাথন, ১০কে এবং ৫কে প্রতিযোগিতায়। রিগজিন খন্দেপ ছিলেন চূড়ান্ত ফিনিশারদের একজন, যিনি লাদাখের মাননীয় মন্ত্রী জনা রেগজিনের ডিনারের জন্য অন্যান্য দৌড়বীরের সঙ্গে আমন্ত্রিত ছিলেন। ২০০৯ সালে সারা বিশ্ব থেকে আসা ৭৪ জন দৌড়বীর তিনটি দূরত্ব অতিক্রম করেন: ম্যারাথন, অর্ধ ম্যারাথন এবং ১০ কিলোমিটার। বেশিরভাগ দৌড়বীর ভারত ও ইউরোপ থেকে এসেছিলেন, যা দক্ষিণপূর্ব এশিয়া এবং উত্তর এশিয়ার আসর থেকে আসা কনিনা এনএইচ সিঙ্গাপুরের একটি সংখ্যালঘু এবং ২০০৭ এবং ২০০৮ এর মধ্যে দুবার পূর্ণ ম্যারাথনে অংশগ্রহণ করেছিল। ২০১০ সালে এই ঘটনাটি ঘটেনি। প্রস্তুতি: একটি উচ্চ উচ্চতার দৌড প্রতিযোগিতা হিসাবে, আয়োজক শর্তাবলী সঠিক ভাবে পালোনের জন্য এক সপ্তাহ আগে অংশগ্রহণকারীদের লাদাখ পৌঁছানোর সুপারিশ রয়েছে। দৌড় সূচিপত্রের অংশ হিসাবে, আয়োজকরা দৌড়বীরের দৌড়ের অনুভূতি পাওয়ার জন্য ম্যারাথনের ২ দিন আগে একটি পরিক্ষামূলক দৌড় এবং একটি ট্র্যাক অন্তর্ভুক্ত করা হয়। মেডিক্যাল টিম পরীক্ষা করে দেখে যে দৌড়বীরের শারীরিক অবস্থা ম্যারাথনের জন্য উপযুক্ত আছে কি না। "Great Tibetan Marathon & Half marathon, 10K, 5K Leh, Ladakh"।  "Trials Great Tibetan Marathon"। [স্থায়ীভাবে অকার্যকর সংযোগ]